## Program posebnog dijela državnog stručnog ispita iz područja meteorologije i hidrologije

### NN 37/1997 (9.4.1997.), Program posebnog dijela državnog stručnog ispita iz područja meteorologije i hidrologije

# **DRŽAVNI HIDROMETEOROLOŠKI ZAVOD**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine" broj 74/94,
86/94 i 7/95) i članka 52. Uredbe o stručnom osposobljavanju i usavršavanju
državnih službenika ("Narodne novine" br. 45/95) v.d. ravnatelja Državnog
hidrometeorološkog zavoda, utvrđuje

## **PROGRAM**

### **POSEBNOG DIJELA DRŽAVNOG STRUČNOG ISPITA IZ PODRUČJA METEOROLOGIJE I HIDROLOGIJE**

I.

Osobe koje imaju obvezu polagati državni stručni ispit u tijelima državne
uprave, pripremaju se za polaganje posebnog dijela državnog stručnog ispita
prema područjima utvrđenim ovim Programom.

II.

Posebni dio državnog stručnog ispita polaže se pismeno i usmeno.

Pismeni dio posebnog dijela državnog stručnog ispita obuhvaća izradu
pisane zadaće iz područja hidrometeorološke djelatnosti, a u okviru poslova
za koje se osposobljava, odnosno priprema osoba koja polaže državni stručni
ispit.

III.

Usmeni dio posebnog dijela državnog stručnog ispita sastoji se od provjere
znanja iz pisane zadaće i provjere znanja o poslovima na kojima radi, odnosno
za koje se priprema osoba koja polaže državni stručni ispit.

IV.

Usmeni dio posebnog državnog stručnog ispita polaže se iz slijedećih
područja meteoroloških i hidroloških djelatnosti.

1. METEOROLOGIJA

**1.1. Meteorološka mjerenja i motrenja na glavnoj meteorološkoj postaji**

- Obrada meteoroloških podataka na glavnoj meteorološkoj postaji

- Radiosondažna i pilot-balonska mjerenja

- Postavljanje, održavanje, kontrola rada i inspekcija meteoroloških
postaja

- Obrada i provjera meteoroloških podataka sa glavnih, klimatoloških
i kišomjernih postaja

- Korištenje, čuvanje i arhiviranje meteoroloških podataka

- Operativno praćenje klime

- Osnovi klimatologije

- Klimatološka statistika

**1.2. Analiza i prognoza vremena**

- Osnove sinoptičke meteorologije

- Numeričko modeliranje atmosferskih procesa

- Primjena meteoroloških ključeva i crtanje sinoptičkih ka- rata

**1.3. Tehnička meteorologija**

- Specijalna meteorološka mjerenja

- Primjena meteorologije u građevinarstvu i urbanizmu

- Biometeorologija

- Meteorološki aspekti onečišćenja atmosfere

- Alternativni izvori energije

**1.4. Agrometeorologija**

- Agrometeorološke postaje

- Agrometeorološke analize i prognoze

- Fenologija

- Šumarska meteorologija

**1.5. Obrana od tuče**

- Olujni oblaci

- Meteorološki radari i interpretacija radarskih slika

- Tehnička sredstva djelovanja u obrani od tuče (lansirne postaje, rakete,
radioveza)

**1.6. Pomorska meteorologija**

- Pomorska meteorologija i oceanografija

- Pomorska klimatologija

- Pomorska brodska meteorologija

**1.7. Onečišćenje zraka i voda**

- Kemijske analize oborina

- Kemijske analize štetnih plinovitih primjesa u zraku

- Kemijske analize površinskih i podzmenih voda

2. HIDROLOGIJA

- Hidrometrija

- Primijenjena hidrologija

- Primijenjena geodezija

- Hidraulika

- Podzemne vode

- Hidrološke prognoze

V.

Ovaj Program stupa na snagu osmog dana od dana objave u "Narodnim novinama".

Klasa: 035-01/97-01/36
Urbroj: 554-920-01/97-01
Zagreb, 30. ožujka 1997.

V. d. ravnatelja:
**Mladen Matvijev, dipl. ing.,** v. r.

Ostalo, NN 37/1997-535